Diari Oficial de la Generalitat Valenciana


Sumari del DOGV 6000, del 24-04-2009 (2009/4437)

RESOLUCIÓ de 15 d'abril de 2009, de la Conselleria d'Agricultura, Pesca i Alimentació, per la qual s'amplien les quanties màximes de les ajudes convocades per Resolució de 17 de novembre de 2008, d'esta Conselleria, per a l'exercici de 2009.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6000

Data del DOGV
:   24-04-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/4437


Data del document
:   15-04-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda a l'agricultura
    * ajuda pública
    * suport econòmic
    * irrigació
    * utilització de l'aigua
    * ordenació hidroagrícola
    * agrupació de productors agraris

RESOLUCIÓ de 15 d'abril de 2009, de la Conselleria d'Agricultura, Pesca i Alimentació, per la qual s'amplien les quanties màximes de les ajudes convocades per Resolució de 17 de novembre de 2008, d'esta Conselleria, per a l'exercici de 2009. [2009/4437]  
La Resolució de 17 de novembre de 2008, d'esta Conselleria, convocava les comunitats de regants i altres entitats de reg perquè formularen les seues propostes en relació amb el foment de la utilització racional de l'aigua en aprofitaments hidràulics i regadius, per a l'exercici de 2009.  
En l'apartat segon estimava que l'import global màxim de les ajudes, per a l'any 2009, i les quantitats que cal imputar a les anualitats futures serien les següents:  
Any 8584 727.941 €  
Any 2010 2.600.000 €  
Any 2011 6.600.000 €  
Any 1076 554.800 €  
Any 2013 55.181.088 €  
Després del tancament de l'exercici de 2008 i comprovats els compromisos degudament adquirits en expedients d'exercicis anteriors, s'estima que els imports màxims que cal destinar a obres de modernització i millora de regadius poden ser superiors als esmentats anteriorment.  
En virtut d'això, i fent ús de les facultats que tinc atribuïdes, resolc:  
Apartat únic  
L'import global màxim de les subvencions convocades per Resolució de 17 de novembre de 2008, d'esta Conselleria, imputable a l'exercici de 2009, queda fixat en 500.000 €, a càrrec dels crèdits del programa 5310.10, capítol 7, línia T0169, Racionalització de l'Ús de l'Aigua per a Reg.  
Les quantitats que s'imputen als exercicis futurs no podran excedir els valors següents:   
Any 2010 5.250.000 €  
Any 2011 21.488.121 €  
Any 2012 1.344.046 €  
Any 2013 55.475.211 €  
El pagament de les anualitats futures queda subordinat a l'existència de crèdit adequat i suficient en els pressupostos de la Generalitat per als esmentats exercicis.  
Contra este acte administratiu es podrà interposar en el termini d'un mes, des de la seua publicació, recurs de reposició davant de la consellera d'Agricultura, Pesca i Alimentació, o bé directament en el termini de dos mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana.  
València, 15 d'abril de 2009.- La consellera d'Agricultura, Pesca i Alimentació: Maritina Hernández Miñana.